Ba na siyasar ko a mutu ko ayi rai – Dankwambo ▷ NAIJA.NG
- Gwamnan jihar Gombe, Dankwambo yace baya siyasar ko a mutu ko ayi rai
- Ya sha alwashin marawa duk wanda yayi nasarar samun tikitin takarar shugabancin kasa a PDP idan dai har akayi adalci wajen zaben
- Dankwambo dai ya nuna aniyarsa na son takarar shugaban kasa a zaben 2019
Ibrahim Hassan Dankwambo, dan takarar shugaban kasa a jam’iyyar Democratic Party (PDP) kuma gwamnan jihar Gombe, ya bayyana cewa baya siyasar ko a mutu ko ayi rai don kawai ya zama dan takara a jam’iyyar a zaben 2019.
Ku tuna cewa bayanai sun billo a ranar Lahadi, 12 ga watan Agusta kan cewa an matsawa gwamnan na jihar Gombe da ya ajiye kudirinsa gabannin zaben fidda gwani na jam’iyyar.
Dankwambo wadda ya bayyana kudirinsa na takarar shugabancin kasa a wata daya da ya gabata na fuskantar matsin lamba daga wasu shugabannin siyasa da sarakuna daga yankin arewacin kasar kan ya janye ma gwamnan jihar Sokoto, Aminu Tambuwal.
Gwamnan na jihar Gombe wadda ke neman takara a zaben 2019 ya yanki fam din takarar shugaban kasa inda ya biya naira miliyan 12.
A baya NAIJ.com ta rahoto cewa kungiyar matasan Arewa mai suna Northern Youths for Peace and Security (NYPS), a jiya Laraba, 29 ga watan Agusta sun tsayar da shugaban majalisar dattawa, Bukola Saraki a matsayin zabinsu na takarar kujerar shugaban kasa a zabe mai zuwa.
Airtel Nigeria data plan Ranks in the Nigerian army Nigeria richest musician Unilag postgraduate school fees How to check BVN